Með nokkurri einföldun má segja að kafbátarnir í vopnabúrum ýmissa sjóherja séu af tvennum toga . Annars vegar eru það eldflaugakafbátar ( e. missile submarines ) . Þekktustu tegundir þeirra eru þær sem geyma langdræg kjarnorkuvopn svo sem eins og Ohio kafbátar Bandaríkjamanna . Þeir , og önnur stórveldi , nota þá sem stoð í fælingarstefnu sinni . Hins vegar eru svokallaðir árásarkafbátar ( e. attack submarines ) sem hafa m.a. það hlutverk að leita að og fylgjast með eldflaugakafbátum andstæðinganna . Í bandaríska tímaritinu Forbes segir að ný tegund rússnesks árásarkafbáts hafi af tilviljun komið fyrir sjónir almennings í rússnesku sjónvarpi fyrir stuttu . Reyndar telja ýmsir að ekki hafi verið um mistök að ræða heldur hafi átt að sýna umheiminum að kafbáturinn væri í þróun hjá rússneska hernum . Nýja kafbáta-tegundin kallast Laika á rússnesku , sem útleggst sem Husky á ensku ( sleðahundur ) , enda er Laika nafn á rússneskum veiðihundum sem notaðir eru í Síberíu . Laika kafbátarnir eru óhefðbundnir árásarkafbátar að því leyti að auk tundurskeyta munu þeir geta borið ýmsar gerðir stýriflauga . Því má kalla þá fjölnota kafbáta . Meðal þeirra flauga sem Laika bátarnir eiga að gera borið eru svokallaðar Kalibr stýriflaugar sem skjóta má á skotmörk á landi . Í bók sinni The New Battle for the Atlantic nefnir Magnus Nordenman , sérfræðingur í sjóhernaði , að þessar flaugar gætu orðið NATO mjög skeinuhættar ef átök brytust út milli bandalagsríkjanna og Rússlands . Í grein Forbes eru Laika kafbátarnir bornir saman við árásarkafbáta af Virginíugerð sem bandaríski flotinn notar enda eigi tegundirnar ýmislegt sameiginlegt . Þannig séu þær báðar hugsaðar sem arftakar dýrari kafbátategunda . Virginíubátarnir tóku við af svokölluðum sæúlfs bátum ( e. Seawolf ) sem ekki þótti þörf á eftir að kalda stríðinu lauk . Einungis þrír sæúlfs kafbátar voru smíðaðir . Laika bátarnir líklega ekki kosta Rússa jafn mikið og Yasen / Graney fjölnotabátarnir sem nú eru í smíðum . Yasen og Laika bátunum er ætlað að koma í stað Akula ( hákarl ) árásarkafbátanna . Hafist var handa við smíði Akula bátanna nokkru áður en Sovétríkin liðu undir lok og því eru þeir flestir komnir talsvert til ára sinna . Einn Yasen / Graney bátur , Severodvinsk , hefur verið tekinn í notkun en markmið Rússa er að bátarnir verði alls níu talsins . Ýmislegt er einnig sameiginlegt með tækni Laika og Virgíniu bátanna . Þegar hefur verið nefnt að frá Laika bátunum er unnt að skjóta stýriflaugum . Sú tækni er líka í kafbátum af Virginíugerð sem gerir þá að fjölnotabátum . Forbes segir hljóðsjártækni ( sónar ) tegundanna einnig svipaða . Kafbátar nota hljóðsjá til þess að „ sjá í kringum sig “ , þetta er því lykiltækni í hverjum kafbáti og leggja hönnuðir sig fram um að hljóðsjá ( sónar ) báta þeirra sé sem best . Nýju Laika bátarnir verða háþróaðir og hætt er við að þeir veki áhyggjur í ríkjum Atlantshafsbandalagsins . Reiknað er með að fyrsti báturinn verði smíðaður í lok þessa áratugar . Vegna þessarar þróunar hafa NATO ríkin lagt aukna áherslu á varnir á heimshöfunum . Þannig eru bæði bandaríski og breski flotinn að þróa nýjar tegundir af kafbátum sem eiga að viðhalda yfirburðum NATO ríkjanna á Norður-Atlantshafi og annars staðar .